ইমাদ-উদ-দীন, কুলাউড়া (মৌলভীবাজার) থেকে: উদ্বেগ আর উৎকণ্ঠা বাড়ছে মনু নদীর পাড়ে থাকা লোকজনের। গত বছর ক্ষতিগ্রস্ত বাঁধ রক্ষায় এবার কোন উদ্যোগ না নেয়ায় দুশ্চিন্তা বেড়েছে তাদের। এরই মধ্যে কিছু কিছু জায়গায় দেখা দিয়েছে ভাঙন। আবার অনেক স্থানে বাঁধ নির্মাণ নিয়ে স্থানীয়রা পানি উন্নয়ন বোর্ডের দুর্নীতির অভিযোগ করেছেন। তারা জানান, অনেক বাঁধের কাজের জন্য বরাদ্দ এলেও তার কোন সুরাহা করেনি কর্তৃপক্ষ। এরকম দুটি স্পটের  সত্যতা পাওয়া গেছে।